15-20

20 אפריל 2020

**מרכז שמעון ויזנטל בישראל: בגרמניה ובארה''ב ממשיכים להעמיד לדין פושעים נאצים; נתונים מהדו''ח השנתי**

**(מה- 1 באפריל 2018 עד ה-31 בדצמבר 2019)**

**1.משפטי פושעים נאצים**

שלושה משפטים של פושעים נאצים נפתחו בתקופה המסוקרת בדו''ח, שניים בגרמניה ואחד בארה'''ב. שני הנאשמים שנשפטו בגרמניה היו אנשי ס.ס. ששירתו במחנה שטוטהוף ליד גדאנסק בפולין, מחנה הריכוז הראשון שהוקם מחוץ לגרמניה ב-2 בספטמבר 1939, והיה המחנה האחרון ששוחרר על-ידי בעלות הברית (במקרה זה חיילי הצבא האדום) ב-9 במאי 1945.

בערך 110,000 גברים ונשים גורשו למחנה, שבמקור הוקם עבור המנהיגים הדתיים והפוליטיים הפולנים וכן לאנשי האינטלגנציה. יהודים רבים גורשו לשם לראשונה ביולי 1944, ואז המחנה החל למלא תפקיד חשוב בביצוע ה''פיתרון הסופי,'' בערך שנה לאחר שהנאצים בנו שם תא גזים ומשרפה. היהודים שגורשו לשטוטהוף היו השורדים האחרונים מהגטאות והמחנות בארצות הבלטיות, במיוחד מליטא, 25,053 במספר (ביניהם 16,123 נשים) ועוד 23,566, ביניהם 21,817 נשים שגורשו קודם מהונגריה לאושוויץ. ההערכה היא שמספר הנרצחים במחנה היה בין 63,000 ל-65,000, ביניהם 28,000 יהודים.

המשפט הראשון בתקופה המסוקרת היה של יוהאנס רהבוגן, ששירת במחנה כזקיף ס.ס. חמוש מיוני 1942 עד ספטמבר 1944, שנפתח בעיר מונסטר ב-6 בנובמבר 2018 ונסגר סופית בלי הכרעה משפטית ב-3 באפריל 2019 בגלל הדרדרות מצבו הבריאתי של הנאשם. החשוד השני, ברונו דיי, שירת כזקיף חמוש במגדל השמירה של המחנה מאוגוסט 1944 עד אפריל 1945. משפטו נפתח באוקטובר 2019 , ונעצר זמנית בגלל וירוס הקורונה.

המשפט השלישי נערך בממפיס, טנסי ,בארה''ב, ובו הועמד לדין פרידריך קרל ברגר ששירת כזקיף חמוד במפן, תת-מחנה של מחנה הריכוז נוינגאמה ליד המבורג. המשפט נפתח ב-10 למאי 2019. בנוינגאמה נרצחו או מתו מהתנאים הקשים 42,900 אסירים; 14,000 במחנה הראשי; 12,800 במחנות הלווין, 16,100 במצעדי המוות בשבועות האחרונות של המלחמה. ברגר הואשם שהכריח את האסירים ''לעבוד בחוץ עד כדי עלפון או מוות.'' השופטת הוציאה צו גירוש מארצות הברית נגד ברגר ב-28 בפרואר 2020, והוא אמור להיות מגורש לגרמניה בעתיד הקרוב.

**2. חקירות של פושעים נאצים**

בתקופה הנסקרת נפתחו 249 חקירות חדשות בפולין (194), גרמניה (50), רוסיה (2), אוסטריה (1), ארה''ב (1), קנדה (1), ואיטליה (1).(כמעט כל החקירות בפולין הם בקשר לפשעים שבוצעו על-ידי אנשים שכבר אינם בחיים.)

חקירות שעכשיו נמשכות: 27 בגרמניה, 2 ברוסיה, ו-1 בארה''ב.

נא לקחת בחשבון, שנתונים אלה אינם סופיים, היות והרבה ארצות עוד לא החזירו את השאלונים עם המידע הנחוץ בגלל וירס הקורונה.

לסיכום, הנתונים מוכיחים שניתן עוד להעמיד פושעים נאצים לדין בימינו, אבל לא בכל הארצות וגם באותם מדינות בהם הדבר אפשרי, המשימה היא יותר ויותר קשה בגלל גילם, ומצב בריאותם של הנאשמים.

מבחינה זאת, אנו חוששים מתוצאות מגיפת הקורונה העלולה לסתום את הגולל על המאמצים לביא למשפט את פושעי השואה.

ד''ר אפרים זורוף